CELEX: 32020R1092
Language: fi
Date: 2020-07-24 00:00:00
Title: Komission täytäntöönpanoasetus (EU) 2020/1092, annettu 24 päivänä heinäkuuta 2020, täytäntöönpanoasetuksen (EU) N:o 1263/2011 muuttamisesta siltä osin kuin on kyse Lactococcus lactisin (NCIMB 30160) hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

27.7.2020   
               
               
                  FI
               
               
                  Euroopan unionin virallinen lehti
               
               
                  L 241/10
               
            
         KOMISSION TÄYTÄNTÖÖNPANOASETUS (EU) 2020/1092,
         annettu 24 päivänä heinäkuuta 2020,
         täytäntöönpanoasetuksen (EU) N:o 1263/2011 muuttamisesta siltä osin kuin on kyse Lactococcus lactisin (NCIMB 30160) hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle tai muuttamiselle.
                  
               
                     (2)
                  
                  
                     
                        Lactococcus lactisin NCIMB 30160 käyttö kaikkien eläinlajien rehun lisäaineena hyväksyttiin komission täytäntöönpanoasetuksella (EU) N:o 1263/2011 (2).
                  
               
                     (3)
                  
                  
                     Komissio pyysi asetuksen (EY) N:o 1831/2003 13 artiklan 1 kohdan mukaisesti Euroopan elintarviketurvallisuusviranomaista, jäljempänä ’elintarviketurvallisuusviranomainen’, antamaan lausunnon siitä, täyttääkö Lactococcus lactisin (NCIMB 30160) hyväksyminen rehun lisäaineena edelleen asetuksen (EY) N:o 1831/2003 5 artiklassa säädetyt edellytykset, kun otetaan huomioon hyväksynnän ehtojen muuttaminen. Muutos liittyy lisäaineen formulaatioon ja koskee polyeteeniglykolin (PEG 4000) sisällyttämistä niiden kryoprotektanttien luetteloon, joita voidaan käyttää lisäaineen valmistuksessa. Pyynnön mukana toimitettiin asiaa tukevat tiedot.
                  
               
                     (4)
                  
                  
                     Elintarviketurvallisuusviranomainen totesi 6 päivänä maaliskuuta 2018 (3) ja 7 päivänä lokakuuta 2019 (4) antamissaan lausunnoissa, että ehdotetuissa käyttöolosuhteissa Lactococcus lactista (NCIMB 30160) sisältävissä formulaatioissa apuaineena käytettävät PEG 4000 -valmisteet eivät muuta aiempia päätelmiä, joiden mukaan lisäaineella ei ole haitallisia vaikutuksia eläinten tai ihmisten terveyteen tai ympäristöön ja että se on tehokas säilörehun lisäaineena. Näin ollen ei ole odotettavissa turvallisuuteen liittyviä huolenaiheita, kun PEG 4000 -valmistetta käytetään kryoprotektanttina lisäaineessa Lactococcus lactis NCIMB 30160 siten, että PEG 4000:n pitoisuus kilossa säilörehua on enintään 0,025 mg. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen.
                  
               
                     (5)
                  
                  
                     Ehdotetun hyväksyntään tehtävän muutoksen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät.
                  
               
                     (6)
                  
                  
                     Sen vuoksi täytäntöönpanoasetusta (EU) N:o 1263/2011 olisi muutettava.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) N:o 1263/2011 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 268, 18.10.2003, s. 29.
         
            (2)  Komission täytäntöönpanoasetus (EU) N:o 1263/2011, annettu 5 päivänä joulukuuta 2011, Lactobacillus buchnerin (DSM 16774), Lactobacillus buchnerin (DSM 12856), Lactobacillus paracasein (DSM 16245), Lactobacillus paracasein (DSM 16773), Lactobacillus plantarumin (DSM 12836), Lactobacillus plantarumin (DSM 12837), Lactobacillus brevisin (DSM 12835), Lactobacillus rhamnosusin (NCIMB 30121), Lactococcus lactisin (DSM 11037), Lactococcus lactisin (NCIMB 30160), Pediococcus acidilacticin (DSM 16243) ja Pediococcus pentosaceusin (DSM 12834) hyväksymisestä kaikkien eläinlajien rehun lisäaineena (EUVL L 322, 6.12.2011, s. 3).
         
            (3)  EFSA Journal 2018; 16(3):5218.
         
            (4)  EFSA Journal 2019; 17(11):5890.
      
      
         
            LIITE
            Korvataan täytäntöönpanoasetuksen (EU) N:o 1263/2011 liitteessä oleva lisäainetta, jonka tunnistenumero on 1k2082, koskeva kohta seuraavasti:
            
               
                           Lisäaineen tunnistenumero
                        
                        
                           Lisäaine
                        
                        
                           Koostumus, kemiallinen kaava, kuvaus, analyysimenetelmä
                        
                        
                           Eläinlaji tai -ryhmä
                        
                        
                           Enimmäisikä
                        
                        
                           Vähimmäis–pitoisuus
                        
                        
                           Enimmäis–pitoisuus
                        
                        
                           Muut säännökset
                        
                        
                           Hyväksynnän voimassaolo päättyy
                        
                     
                           PMY lisäainetta/kg tuoretta ainesta
                        
                     
                           
                              Luokka: teknologiset lisäaineet. Funktionaalinen ryhmä: säilörehun lisäaineet
                           
                        
                     
                           ”1k2082
                        
                        
                           
                              Lactococcus lactis
                           
                           (NCIMB 30160)
                        
                        
                           
                              Lisäaineen koostumus:
                           
                           
                              Lactococcus lactis (NCIMB 30160) -valmiste, joka sisältää vähintään 4 × 1011 PMY/g lisäainetta
                           Yksi seuraavista kryoprotektanteista: askorbiinihappo, laktoosi, mannitoli, mononatriumglutamaatti, natriumsitraatti, herajauhe tai polyeteeniglykoli (PEG 4000).
                           
                              Tehoaineen kuvaus:
                           
                           
                              Lactococcus lactis (NCIMB 30160)
                           
                              Analyysimenetelmä
                               (1)
                           
                           Lukumäärän määrittäminen: maljavalumenetelmä MSR-agarilla (ISO 15214)
                           Tunnistus: pulssikenttäelektroforeesigeno–tyypitys
                        
                        
                           Kaikki eläinlajit
                        
                        
                           -
                        
                        
                           -
                        
                        
                           -
                        
                        
                           
                                       1.
                                    
                                    
                                       Lisäaineen ja esiseosten käyttöohjeissa on mainittava varastointiolosuhteet.
                                    
                                 
                                       2.
                                    
                                    
                                       Lisäaineen vähimmäispitoisuus, kun sitä ei käytetä yhdessä muiden mikro-organismien kanssa säilörehun lisäaineena: 1 × 108 PMY/kg tuoretta ainesta.
                                    
                                 
                                       3.
                                    
                                    
                                       Jos käytetään polyeteeniglykolia (PEG 4000) kryoprotektanttina, sitä on käytettävä siten, että sen enimmäispitoisuus on 0,025 mg/kg säilörehua.
                                    
                                 
                                       4.
                                    
                                    
                                       Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.
                                    
                                 
                        
                           16.8.2030
                        
                     
            
               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports”